
                 PLAN DE SELECȚIE – COMPONENTA INIȚIALĂ
pentru recrutarea și selecția Directorului – Șef Ocol
al R.P.L. Ocolul Silvic „Codrii Cetăților” R.A.
2026
Comitetul de nominalizare și remunerare al Consiliului de Administrație, asistat de S.C. GREAT PEOPLE INSIDE S.R.L., expert independent specializat în recrutarea resurselor umane
1. PREAMBUL ȘI CADRUL DE REFERINȚĂ
Regia Publică Locală Ocolul Silvic „Codrii Cetăților” R.A., cu sediul în municipiul Codlea, str. Laterală nr. 7, județul Brașov, CUI RO 17420548, este regie autonomă de interes local care desfășoară activități de silvicultură și administrare a fondului forestier, în condițiile legislației specifice și ale cadrului de guvernanță corporativă aplicabil întreprinderilor publice.
Prin H.C.A. nr. 9/05.08.2026, Consiliul de Administrație a aprobat declanșarea procedurii de selecție și numire a Directorului – Șef Ocol, a constituit Comitetul de nominalizare și remunerare (CNR) și a aprobat contractarea unui expert independent. În acest scop, Regia a încheiat cu S.C. GREAT PEOPLE INSIDE S.R.L. Contractul de servicii nr. 3764/25.08.2026.
Prezenta Componentă inițială este documentul de lucru care stabilește cadrul general al procedurii: reperele și etapele principale, calendarul estimativ, responsabilitățile părților, riscurile, regulile de comunicare și categoriile de documente necesare candidaturii. Elementele operaționale detaliate vor fi dezvoltate în Componenta integrală a Planului de selecție și în documentele subsecvente aprobate de Consiliul de Administrație.
Procedura are în vedere, în principal, următoarele acte normative și documente de referință:
O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, în special art. 18 privind numirea și selecția directorilor regiilor autonome;
Legea nr. 331/2024 – Codul silvic, cu modificările și completările ulterioare, în special art. 13 și art. 13¹;
O.U.G. nr. 59/2000 privind Statutul personalului silvic, aprobată prin Legea nr. 427/2001, cu modificările și completările ulterioare, inclusiv condiția de vechime prevăzută pentru funcția de șef ocol;
H.G. nr. 639/2023, cu modificările ulterioare, ca reper metodologic pentru structurarea criteriilor și instrumentelor de selecție, în măsura compatibilă cu procedura de selecție a directorului;
Legea nr. 15/1990 privind reorganizarea unităților economice de stat ca regii autonome și societăți, cu modificările și completările ulterioare;
Regulamentul (UE) 2016/679 (GDPR) și legislația națională aplicabilă protecției datelor;
H.C.L. Municipiul Codlea nr. 53/09.04.2026 – Scrisoarea de așteptări pentru organele de administrare și conducere ale Regiei, mandatul 2026–2030;
H.C.L. Municipiul Codlea nr. 122/10.07.2026 privind numirea Consiliului de Administrație;
H.C.A. nr. 8/20.07.2026 privind numirea Directorului – Șef Ocol provizoriu;
H.C.A. nr. 9/05.08.2026 și Contractul de servicii nr. 3764/25.08.2026;
Fișa postului, actele de organizare și funcționare ale Regiei și celelalte documente interne relevante.





2. SCOPUL, OBIECTIVELE ȘI PRINCIPIILE PROCEDURII
Scopul procedurii este recrutarea, evaluarea și selectarea unui candidat pentru funcția de Director – Șef Ocol care îndeplinește condițiile legale și profesionale și deține competențele necesare conducerii executive a Regiei.
Condiții profesionale minime: studii universitare de licență în domeniul silvicultură; minimum 7 ani vechime în domeniul silviculturii; minimum 7 ani experiență în funcții de conducere/management. Experiența managerială care depășește pragul minim va fi valorificată diferențiat prin Matricea/Grila de evaluare. Pragul de 7 ani reprezintă o cerință specifică stabilită pentru prezenta procedură, în raport cu responsabilitățile funcției.
Scrisoarea de așteptări aprobată pentru mandatul 2026–2030 constituie document strategic de referință. Procedura va urmări capacitatea candidatului de a contribui, la nivel executiv, la administrarea durabilă a fondului forestier, creșterea performanței economice, consolidarea pazei și protecției fondului forestier, regenerarea și reconstrucția ecologică, modernizarea capacităților operaționale, implementarea principiilor de guvernanță corporativă, profesionalizarea resurselor umane și protecția mediului.
Selecția se desfășoară cu respectarea principiilor liberei competiții, transparenței, tratamentului egal și nediscriminării, profesionalismului, obiectivității, integrității, asumării răspunderii, confidențialității și protecției datelor cu caracter personal.
3. ASPECTELE-CHEIE ALE PROCEDURII
aprobarea documentației procedurii de către Consiliul de Administrație;
publicarea anunțului și derularea activităților de recrutare;
depunerea și înregistrarea candidaturilor; toate candidaturile depuse în termen formează Lista lungă;
verificarea conformității administrative și a eligibilității; candidații declarați admiși formează Lista scurtă;
soluționarea eventualelor contestații aferente etapei administrative;
depunerea și analizarea Declarațiilor de Intenție de către candidații din Lista scurtă;
interviul final, pe baza structurii-cadru și a criteriilor aprobate; întrebările detaliate de interviu constituie document intern de lucru al evaluatorilor;
evaluarea finală, centralizarea punctajelor și soluționarea eventualelor contestații;
stabilirea clasamentului, elaborarea Raportului final și formularea recomandării către Consiliul de Administrație;
numirea Directorului – Șef Ocol de către Consiliul de Administrație și îndeplinirea formalităților ulterioare.
4. CALENDARUL ESTIMAT AL PROCEDURII
Calendarul este construit pentru publicarea anunțului în data de 16.09.2026. Termenul-limită pentru candidaturi este stabilit la 16.10.2026, astfel încât să fie respectat intervalul legal de minimum 30 de zile dintre publicarea anunțului și data-limită de depunere.



	Nr.
	Activitate
	Responsabil
	Termen

	1
	Definitivarea Componentei inițiale, Componentei integrale și a documentației de selecție
	Expert independent / CNR
	10–11.09.2026

	2
	Analizarea și aprobarea documentației procedurii
	CNR / CA
	14.09.2026

	3
	Publicarea anunțului în canalele prevăzute de lege
	Președinte CA / Expert / Regie
	16.09.2026

	4
	Depunerea dosarelor de candidatură – Lista lungă
	Candidați
	16.09–16.10.2026

	5
	Verificarea administrativă și a eligibilității
	CNR asistat de Expert
	26–27.10.2026

	6
	Comunicarea rezultatului Admis/Respins și stabilirea Listei scurte
	CNR / Expert
	28.10.2026

	7
	Contestații etapa administrativă și soluționare
	Candidați / CNR
	29–30.10.2026

	8
	Lista scurtă definitivă și invitația pentru Declarația de Intenție
	CNR / Expert
	30.10.2026

	9
	Depunerea Declarațiilor de Intenție
	Candidați
	30.10–09.11.2026

	10
	Interviurile candidaților din Lista scurtă
	CNR asistat de Expert
	11–13.11.2026

	11
	Finalizarea evaluării și comunicarea rezultatului etapei finale
	CNR / Expert
	13–16.11.2026

	12
	Contestații etapa finală și soluționare
	Candidați / CNR
	17–18.11.2026

	13
	Stabilirea clasamentului final
	CNR / Expert
	18.11.2026

	14
	Elaborarea Raportului final
	Expert independent
	19–20.11.2026

	15
	Analiza Raportului final, recomandarea CNR și numirea de către CA
	CNR / CA
	20–24.11.2026

	16
	Comunicarea rezultatului și predarea documentației finale
	Regie / Expert
	24–25.11.2026





Notă: Calendarul are caracter estimativ și poate fi ajustat în funcție de dinamica procedurii, numărul candidaturilor, necesitatea unor clarificări, contestații sau alte împrejurări obiective, cu respectarea termenelor imperative prevăzute de legislația aplicabilă.
5. PĂRȚILE RESPONSABILE ȘI ROLURILE ACESTORA
Consiliul de Administrație (CA)
aprobă documentația procedurii și criteriile de selecție;
asigură, prin președintele său, îndeplinirea obligațiilor legale de publicitate;
analizează rezultatul final și numește Directorul – Șef Ocol, potrivit art. 18 din O.U.G. nr. 109/2011.
Comitetul de nominalizare și remunerare (CNR)
constituie structura internă care derulează evaluarea/selecția prealabilă a candidaților la nivelul Regiei;
analizează și validează rezultatele etapelor, participă la evaluare și interviuri și soluționează contestațiile;
formulează recomandarea finală către Consiliul de Administrație.
Expertul independent – S.C. GREAT PEOPLE INSIDE S.R.L.
elaborează și actualizează documentația procedurală, profilul, criteriile, matricea/grila, anunțul și instrumentele de evaluare;
asigură activitățile de recrutare, primirea și evidența candidaturilor, analiza administrativă și suportul de evaluare;
asigură operațional publicarea în cel puțin două publicații economice și/sau financiare de largă răspândire, pe cel puțin o platformă/site de recrutare cu vizibilitate națională și, suplimentar, pe site-urile proprii;
asistă CNR la interviuri, centralizează evaluările și întocmește Raportul final;
nu adoptă în nume propriu deciziile privind admiterea, respingerea sau numirea candidaților.
R.P.L. Ocolul Silvic „Codrii Cetăților” R.A.

pune la dispoziție documentele și informațiile necesare procedurii;
asigură publicarea pe pagina proprie de internet și transmiterea anunțului către Autoritatea Publică Tutelară pentru publicarea pe pagina acesteia;
asigură suportul administrativ necesar CA/CNR și îndeplinește formalitățile de numire care îi revin.


Publicarea anunțului se realizează prin grija președintelui Consiliului de Administrație, cu repartizarea operațională a activităților de publicitate între expertul independent și Regie, conform celor de mai sus.  S.C. GREAT PEOPLE INSIDE S.R.L., în calitate de expert independent, va asigura publicarea anunțului de selecție în publicațiile, platformele și celelalte canale prevăzute de lege și de documentația procedurii. Regia va asigura, după caz, publicarea pe pagina proprie de internet și transmiterea către Autoritatea Publică Tutelară, în vederea publicării pe pagina acesteia.
6. RISCURI IDENTIFICATE ȘI MĂSURI DE DIMINUARE
	Risc
	Probabilitate / impact
	Măsură

	Modificări legislative
	Medie / Mare
	Monitorizarea cadrului legal și adaptarea documentației înainte de aplicarea noilor cerințe.

	Număr redus de candidați eligibili
	Medie / Mare
	Promovare în toate canalele legale, platforme de recrutare și căutare directă.

	Dosare incomplete / neclare
	Medie / Medie
	Cerințe clare în anunț și solicitări de clarificări, fără modificarea condițiilor de eligibilitate.

	Contestații
	Medie / Medie
	Criterii și punctaje prestabilite, trasabilitatea evaluării și motivarea rezultatelor.

	Abandonul candidaților
	Medie / Medie
	Comunicare rapidă și predictibilitatea calendarului.

	Conflict de interese / încălcarea confidențialității
	Redusă / Mare
	Declarații de imparțialitate/confidențialitate, abținere și acces limitat la date.

	Decalarea procedurii față de mandatul provizoriu
	Redusă / Mare
	Monitorizarea strictă a termenelor și prioritizarea etapelor critice.


7. DOCUMENTELE CANDIDATURII ȘI MODALITATEA DE DEPUNERE
Dosarul de candidatură va permite verificarea condițiilor legale, profesionale și de integritate, inclusiv a pragurilor minime de 7 ani vechime în silvicultură și 7 ani experiență în conducere/management. Lista detaliată și modelele de declarații vor fi incluse în Componenta integrală și în Anunțul de selecție.
cerere/scrisoare de interes și opis;
curriculum vitae actualizat;
act de identitate;
diplomă de licență/studii superioare în domeniul silvicultură;
documente care dovedesc minimum 7 ani vechime în domeniul silviculturii;
documente care dovedesc minimum 7 ani experiență în funcții de conducere/management;
cazier judiciar și cazier fiscal, în termen de valabilitate;
document medical și, dacă va fi prevăzut în profil/anunț, aviz psihologic;


declarații privind integritatea, incompatibilitățile/conflictul de interese, situațiile disciplinare, autenticitatea informațiilor și protecția datelor;
alte documente justificative solicitate prin Profilul funcției și Anunțul de selecție.
Declarația de Intenție nu se depune cu dosarul inițial; aceasta este solicitată candidaților incluși în Lista scurtă și se elaborează prin raportare la Profilul funcției și Scrisoarea de așteptări.
Depunerea candidaturilor
Dosarele se depun atât în format fizic, cât și electronic, până la termenul-limită stabilit prin Anunțul de selecție.
Format fizic: S.C. GREAT PEOPLE INSIDE S.R.L., Str. Turnului nr. 25, Sc. 2, Et. 4, Birou 423, 500152 – Brașov, România.
Format electronic: contact@greatpeopleinside.ro
Termen-limită: 16.10.2026, la ora care va fi precizată în Anunțul de selecție. Candidaturile depuse în termen constituie Lista lungă; după verificarea administrativă și a eligibilității, candidații declarați admiși constituie Lista scurtă.

8. COMUNICARE, CONTESTAȚII, CONFIDENȚIALITATE ȘI PROTECȚIA DATELOR
Comunicarea cu candidații se realizează prin adresa de e-mail indicată de candidat și prin contact@greatpeopleinside.ro, precum și prin comunicările publice prevăzute de documentația procedurii.
Rezultatele publice vor utiliza, de regulă, numărul de înregistrare al candidaturii, pentru protejarea identității candidaților.
Contestațiile împotriva rezultatelor etapelor pentru care Metodologia prevede această cale se depun în termen de 24 de ore de la comunicarea/publicarea rezultatului și se soluționează de CNR, cu suportul tehnic al expertului independent, în maximum 48 de ore de la înregistrare.
Dosarele de candidatură, datele personale, fișele individuale de evaluare, referințele și deliberările au caracter confidențial, cu excepția informațiilor pe care legea impune să fie publicate.
Prelucrarea datelor cu caracter personal se realizează exclusiv în scopul procedurii, cu respectarea principiilor legalității, minimizării datelor, limitării scopului, securității și accesului controlat.
Membrii CNR, evaluatorii și persoanele care au acces la dosarele candidaților vor respecta obligațiile de imparțialitate, confidențialitate și evitare a conflictelor de interese.
9. DISPOZIȚII FINALE ȘI DATE DE CONTACT
Prezenta Componentă inițială stabilește cadrul general al procedurii și se completează cu Componenta integrală a Planului de selecție, Profilul funcției, Matricea/Grila de evaluare, Metodologia de recrutare și selecție, Anunțul, structura-cadru a Planului de interviu, formularele și celelalte instrumente aprobate pentru procedură.
Orice ajustare a calendarului sau a documentației se va realiza numai pentru motive obiective și cu respectarea dispozițiilor legale imperative și a principiilor tratamentului egal, transparenței și nediscriminării. După publicarea anunțului, condițiile de participare și criteriile de evaluare nu vor fi modificate într-un mod care să afecteze egalitatea de șanse sau comparabilitatea candidaților.
Procedura se finalizează după evaluarea candidaților, soluționarea eventualelor contestații, stabilirea clasamentului, elaborarea Raportului final, formularea recomandării CNR și adoptarea de către Consiliul de Administrație a hotărârii privind numirea Directorului – Șef Ocol.
Punct de contact pentru candidați:
S.C. GREAT PEOPLE INSIDE S.R.L. Str. Turnului nr. 25, Sc. 2, Et. 4, Birou 423
500152 – Brașov, România E-mail: contact@greatpeopleinside.ro
ELABORAT CU ASISTENȚA EXPERTULUI INDEPENDENT
S.C. GREAT PEOPLE INSIDE S.R.L.
Reprezentant: Dima Doru
Data: 07.09.2026
COMITETUL DE NOMINALIZARE ȘI REMUNERARE
Președinte: Hanganu Horațiu
Membru: Terci Traian
Membru: Turcu Teodor - Ioan
APROBAT CONSILIUL DE ADMINISTRAȚIE AL R.P.L. OCOLUL SILVIC „CODRII CETĂȚILOR” R.A.
prin H.C.A. nr.10/14.09.2026

